b"\n_START_ARTICLE_\nBibliotheca Teubneriana\n_START_PARAGRAPH_\nLa Bibliotheca Teubneriana, o les edicions Teubner de textos grecs i llatins, \xc3\xa9s la col\xc2\xb7lecci\xc3\xb3 moderna m\xc3\xa9s minuciosa mai publicada de literatura grecoromana antiga (i de part de la medieval).  La col\xc2\xb7lecci\xc3\xb3, el nom complet de la qual \xc3\xa9s\xc2\xa0Bibliotheca Scriptorum Graecorum et Romanorum Teubneriana, consisteix en edicions cr\xc3\xadtiques a c\xc3\xa0rrec de destacats acad\xc3\xa8mics (actualment sempre amb un complet aparell cr\xc3\xadtic en cada p\xc3\xa0gina, tot i que durant el segle XIX algunes editiones minores van \xc3\xa9sser publicades ja fos sense aparells cr\xc3\xadtics, ja fos amb ap\xc3\xa8ndixs textuals abreujats)._NEWLINE_Teubneriana \xc3\xa9s una abreviatura utilitzada per denotar principalment un volum sol de la col\xc2\xb7lecci\xc3\xb3 (de forma completa: editio Teubneriana), i rarament la col\xc2\xb7lecci\xc3\xb3 sencera._NEWLINE_Avui, les \xc3\xbaniques empreses editorials comparables, que faciliten edicions de refer\xc3\xa8ncia d'autoritat acad\xc3\xa8mica de nombrosos autors antics, s\xc3\xb3n \xc2\xa0l'Oxford Classical Texts i la Col\xc2\xb7lecci\xc3\xb3 Bud\xc3\xa9 (els volums de la qual tamb\xc3\xa9 inclouen la traducci\xc3\xb3 francesa en p\xc3\xa0gines acarades, amb notes).  (La Loeb Classical Library, amb traducci\xc3\xb3 anglesa en p\xc3\xa0gines acaradesa i notes, t\xc3\xa9 com a objectiu una audi\xc3\xa8ncia m\xc3\xa9s general.)\n_START_SECTION_\nHist\xc3\xb2ria de la col\xc2\xb7lecci\xc3\xb3\n_START_PARAGRAPH_\nEl 1811, Benedictus Gotthelf Teubner (1784\xe2\x80\x931856) va refundar sota el seu propi nom una l\xc3\xadnia editorial que havia dirigit des del 1806, la Weinedelsche Buchdruckerei, donant lloc a la casa editorial de B.G. Teubner, de Leipzig (la seva refer\xc3\xa8ncia, en llat\xc3\xad, in aedibus B.G. Teubneri). Els volums del Bibliotheca Teubneriana van comen\xc3\xa7ar a apar\xc3\xa8ixer el 1849.  Tot i que avui les edicions Teubner s\xc3\xb3n relativament cares (com ho s\xc3\xb3n els llibres acad\xc3\xa8mics editats a Europa en general), en el seu origen estaven destinades a respondre a la necessitat d'edicions de baix cost per\xc3\xb2 d'alta qualitat._NEWLINE_Abans de la introducci\xc3\xb3 de la col\xc2\xb7lecci\xc3\xb3 Teubner, les edicions acurades d'autors antics nom\xc3\xa9s podien \xc3\xa9sser adquirides per biblioteques i academics privats rics, a causa del seu alt preu. Els estudiants i altres persones de poder adquisitiu mitj\xc3\xa0 havien de valer-se d'edicions al seu abast, per\xc3\xb2 farcides d'errors._NEWLINE_En el segle XIX, Teubner va oferir tant editiones maiores (amb un complet aparell cr\xc3\xadtic) assequibles per als acad\xc3\xa8mics, com editiones minores (sense aparells cr\xc3\xadtics o amb ap\xc3\xa8ndixs textuals abreujats) de baix preu, per a estudiants.  Finalment, les editiones minores van \xc3\xa9sser abandonades i Teubner va passar a oferir nom\xc3\xa9s edicions de refer\xc3\xa8ncia acad\xc3\xa8miques d'autors antics. _NEWLINE_Durant el per\xc3\xadode entre el final de Segona Guerra Mundial i la reunificaci\xc3\xb3 alemanya, la casa editorial de B.G. Teubner es divid\xc3\xad en dues empreses, una a Leipzig, a l'Alemanya de l'est, i una altra a Stuttgart, a l'Alemanya de l'oest.  Totes dues van oferir volums en la Bibliotheca Teubneriana._NEWLINE_Despr\xc3\xa9s que la caiguda del mur de Berl\xc3\xadn i la reunificaci\xc3\xb3 d'Alemanya, B.G. Teubner va ser tamb\xc3\xa9 reunificada i la seva seu va quedar consolidada a Wiesbaden._NEWLINE_A finals de 1999, B.G. Teubner Verlag va anunciar la seva intenci\xc3\xb3 per concentrar-se en les publicacions cient\xc3\xadfiques i t\xc3\xa8cniques.  Tots els seus t\xc3\xadtols d'estudis classics foren venuts a K.G. Saur, un editor amb seu a Munic. Tot i que els volums nous van passar a apar\xc3\xa8ixer amb la menci\xc3\xb3 in aedibus K.G. Saur, el nom de la col\xc2\xb7lecci\xc3\xb3 va quedar inalterat._NEWLINE_El 2006, l'empresa editorial de Walter de Gruyter va adquirir K.G. Saur i la seva gamma editorial sencera, incloent la Bibliotheca Teubneriana. Des de gener de 2007, la Bibliotheca Teubneriana est\xc3\xa0 sent exclusivament publicada per Walter de Gruyter GmbH & Co. KG.\n_START_SECTION_\nTipus grec en les edicions Teubner\n_START_PARAGRAPH_\nMentre que la tipografia grega Teubners ha estat subjecta a innovacions al llarg dels anys, un rep\xc3\xa0s de la col\xc2\xb7lecci\xc3\xb3 sencera mostra un elevat grau de consist\xc3\xa8ncia.  L'antiquada font cursiva utilitzada (amb petites variacions) en la majoria dels volums existents, \xc3\xa9s immediatament reconeguda pels classicistes i fortament associada amb Teubner."